

Klasa: 003-01/18-01/12

Ur. broj: 2170-57-06-18-1

Rijeka, 18. prosinca 2018.

**Zapisnik 80. sjednice Upravnog odbora Zaklade**

**održane 18. prosinca 2018.**

Sjednica je započela u 11.00 sati u uredu Zaklade. Materijale za sjednicu dobili su svi članovi Upravnog odbora Zaklade, a sjednici su prisustvovali:

- prof. dr. sc. Damir Zec, predsjednik Upravnog odbora

- prof. emeritus dr. sc. Bruno Grbac

- Boris Popović, MBA, dipl. ing.

Predložen je sljedeći **D n e v n i r e d**

1. Usvajanje dnevnog reda 80. sjednice

2. Usvajanje zapisnika 79. sjednice UO

3. Pokretanje nove nagrade – izvrsnost transfera znanja (inicijalna skica, radna skupina, vremenski plan)

4. Financijski i plan rada po mjesecima za 2019.

5. Ostalo

5.1. Prijedlog članova stručnog povjerenstva za natječaj za organizaciju i sudjelovanje na skupovima

**1.** Dnevni red 80. sjednice jednoglasno je usvojen

**2**. Zapisnik 79. sjednice UO jednoglasno je usvojen

**3.** Prijedlozi članova UO za novu Nagradu Zaklade:

- u Radnu skupinu uključiti Hrvatsku gospodarsku komoru - Županijska komora Rijeka koja je iskazala izniman interes iznimno (Boris Popović)

- kontaktirati prof. Zeleniku (predsjednik Povjerenstva za unaprjeđenje suradnje s gospodarstvom i širom zajednicom putem transfera znanja) – zaključak povjerenstva je prijedlog tri stipendije (trošak 50% Zaklada, 50 % poduzeća)

- prijedlog uključivanja HUP-a i Hrvatske obrtničke komore (Bruno Grbac)

- natječaj bi se trebao provoditi u tri prethodno dogovorene kategorije: poslovna suradnja (*Consultancy*), inovacijski projekti (*Contract Research*) i razvoj tehnoloških rješenja (*Technology Transfer*) (Damir Zec)

- sukladno podnesenom *timelineu*, natječaj bi trebao biti raspisan u lipnju/srpnju, čemu prethodi izrada Pravilnika, teksta natječaja, kriterija i obrazaca

- na natječaj se mogu prijaviti sva znanstvena i umjetnička područja; prijave mogu biti samostalne ili timske

- predložena je i usvojena inicijativa uključivanja pozitivnih primjera poput crowdfunding-a (Bruno Grbac), a posebnu važnost imali bi slučajevi prodaje patenata (Damir Zec)

- ostavljena je mogućnosti da dobitnici nagrade sami odluče o načinu korištenja nagrade (novčana nagrada ili namjenska za potrebe daljnjih istraživanja) (Bruno Grbac)

- samostalne i timske prijave

- nagradom se neće financirati suradnja s državnim institucijama i ustanovama (odnosno onim kojima je država osnivač), te lokalnom i regionalnom samoupravom, odnosno s njima povezanim ustanovama i institucijama – naglaska je na suradnji s realnim sektorom (pravne osobe koje plaćaju porez na dobit)

- dobitnici mogu biti trenutni djelatnici ili studenti svih razina Sveučilišta u Rijeci, odnosno oni koji su završili studij maksimalno unatrag tri godine od dana raspisivanja natječaja (u slučaju studenata doktorskog studija, spomenuti status ne smije trajati duže šest godina)

- u imenu nagrade koristit će se „transfer znanja“

Prijedlozi će se dati pravnici Dariji Glavan Šćulac, dipl. iur. na izradu pravilnika za nagradu, a sljedeći sastanak UO na temu će se održati početkom 2019. godine


**4.** Financijski i radni plan 2019.

Financijski i radni plan 2019. su jednoglasno usvojeni.

**5.**  Ostalo

5.1. Stručno povjerenstvo za natječaj za sufinanciranje organizacije skupova i sudjelovanja na skupovima

Članovi UO prof. dr. sc. Damir Zec i prof. emeritus Bruno Grbac predlažu da ubuduće svaki dekan imenuje osobe sa svog fakulteta u stručno povjerenstvo. Ravnateljica Rinčić predlaže da se za sljedeću godinu sastavi godišnje stručno povjerenstvo za sve natječaje Zaklade. Prijedlozi su jednoglasno prihvaćeni.

Sjednica je završila u 12.15 sati

\_\_\_\_\_\_\_\_\_\_\_\_\_\_\_\_

Prof. dr. sc. Damir Zec

Predsjednik UO

Zapisnik sastavila: Matea Potočnjak